Аныҳәа алагамҭаз лыхнытәи аҽырԥар злахәыз аҽырыҩрақәа мҩаԥган. Аныҳәа иаҭааз алшара рыман амилаҭ маҭәеи, амузыкеи, акәашарақәеи рганахьала амастер-классқәеи Аԥснытәи аҳәынҭқарратә музеи аекспозициақәеи рыхәаԥшра.
Лыхны – Гәдоуҭа араион иаҵанакуа ақыҭа дуқәа ируакуп. Акыр шәышықәса аԥсуа ҳәынҭқарцәа, ҭауадаа Чачаа иртәарҭан. Лыхнашҭа ажәытәаахыс ажәлар иреизарҭа ҭыԥуп, ара амилаҭ ныҳәақәа азгәарҭоит, аҽырыҩрақәа мҩаԥыргоит.